Езоп
Лъв, уплашен от мишка, и лисица

Превод от старогръцки: Тодор Сарафов, 1967

chitanka.info

Една мишка пробягала по тялото на заспал лъв. Той се събудил и започнал да търси наоколо нахалника. Една лисица го видяла й започнала да му се присмива, че е лъв, пък от мишка се пази. А той й отговорил:

— Не се уплаших от мишката, а се учудих, че някой се е осмелил да пробяга по тялото на един заспал лъв.

Баснята учи, че умните хора не пренебрегват дори и незначителните неща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.